Vinavika Sjálandsskóla er haldin 4. – 8. nóvember 2019 Þá eru allir hvattir til að veita vináttu sérstaka athygli , en vikunni lýkur á gleðidegi á degi gegn einelti 8. nóvember . Þessa viku ætlum við að veita orðunum sem við notum sérstaka athygli og ræða við nemendur um jákvæða og neikvæða orðræðu , hvernig orð geta verið særandi eða nærandi . Í umsjón munu kennarar tala um skemmtileg og fjölbreytt jákvæð orð og hvernig hægt er að bregðast við aðstæðum á góðan hátt . Allir kennarar útbúa tvo kassa til að hafa á hverju svæði – annan fyrir jákvæð ( nærandi ) orð og hinn fyrir neikvæð ( særandi ) orð . Við hvern kassa eru miðar þar sem nemendur eru hvattir til að skrifa orðin sem þeir heyra eða nota . Unninn verður órói úr jákvæðu orðunum í listgreinum sem hengdur verður upp í matsalnum . Neikvæðu orðunum verður eytt á táknrænan hátt . Föstudagurinn 8. nóv – Gleðidagurinn Pálínuboð á hverju svæði . Nemendur eru hvattir til að klæða sig í betri fötin og koma með veitingar á sameiginlegt hlaðborð .